***Llena de amor*** (u prevodu: "Puna ljubavi") je meksička telenovela produkcijske kuće Televisa, snimana tokom 2010. i 2011. godine. Predstavlja rimejk venecuelanske telenovele *Mi gorda bella* iz 2002.

Sinopsis
--------

Uprkos tome što je skoro čitavo detinjstvo živela bez roditelja, Marijanela nije izgubila plemenitost i dobrotu. Nakon smrti oca, njena strina Freda je smešta u internat, pod izgovorom da je njena majka Eva alkoholičarka. Malo po malo, Freda počinje da se stara o Evinim dobrima.

Marijanela je srećna kada joj Eva kaže da će živeti sa njom nakon što završi školu, ali istog dana Eva gine u nesreći i Marijanela odlazi da živi sa strinom Fredom, stricem Emilijanom i rođacima Emanuelom, Kristel, Gretel i Akselom. Tamo postaje žrtva ismevanja i ruganja, a jedini koji je podržava je Emanuel, u koga se zaljubljuje.

Emanuelova devojka Ilitija zna da, iako Marijanela nema savršenu liniju, poseduje neverovatnu harizmu i da Emanuel lako može da se zagleda u nju. Zbog toga sklapa savez sa Kristel kako bi zagorčala život slatkoj debeljuci.

Freda odlučuje da uzme sve Marijaneli i falsifikuje dokumente koji navodno dokazuju da joj je Eva dugovala veliku sumu novca. Don Madžimo, Emilijanov stric ne veruje u tu priču i počinje da sumnja u Fredu i njenog asistenta. Neti, Marijanelina tetka želi da povede nećaku da živi sa njom, ali Marijanela ipak odlučuje da nastavi da trpi podsmehe, kako bi bila blizu Emanuela.

Freda je ljubomorna na Neti i šalje svog asistenta Bernarda da je ubije. Gretel se oseća krivom za smrt Marijanelinog oca, ali malo po malo, pomoću svojih snova, otkriće istinu o tom događaju. Freda želi da udalji ćerku od porodice, kako ne bi nikome rekla da je ona kriva za smrt Luisa Migela.

Vremenom, Emanuel se zaljubljuje u Marijanelu, što izluđuje Fredu. Zbog toga ona šalje zatrovane čokoladice debeljuci u Emanuelovo ime. Marijanela ih pojede i završava u bolnici, i povređena jer misli da joj je Emanuel dao slatkiše odlučuje da ode u Španiju da živi sa tetkom Karlotom. Nekoliko meseci kasnije, nakon Karlotine misteriozne smrti, Marijanela se vraća u Meksiko.

Ali Marijanela koja je otišla u Španiju nije ista ova koja se vraća - puna optimizma, samouverena i spremna da vrati sve ono što su joj oduzeli.

Uloge
-----

| Glumac | Uloga |
| --- | --- |
| Ariadne Dijaz | Marijanela Ruiz de Teresa PavonViktorija de la Garsa Montjel |
| Valentino Lanus | Emanuel Pavon de Teresa Kurijel |
| Azela Robinson | Fedra Kurijel de Ruiz de TeresaHuana Felipe Perez Fernandez |
| Altair Harabo | Ilitija Porta Lopez Rivero |
| Sesar Evora | Emilijano Ruiz de Teresa |
| Armando Araiza | Brandon Moreno Servantes |
| Laura Flores | Ernestina *Neti* Pavon Romero |
| Marija Elisa Kamargo | Kristel Ruiz de Teresa Kurijel |
| Aleksis Ajala | Lorenso Porta Lopez |
| Sesilija Gabrijela | Kamila *Lutka* Rivero de Porto Lopez |
| Roberto Baljesteros | Bernardo Iskjerdo |
| Dijego Amozuritija | Aksel Ruiz de Teresa Kurijel |
| Roberto Palazuelos | Maurisio Fonseka Lombardi |
| Kristina Mason | Gretel Ruiz de Teresa KurijelManolo de la Grasa MontjelSirena de la Luna |
| Rikardo Margalef | Oliver RosalesGrasijela Agustina *Čelatina* Lozano |
| Lorena Enrikez | Doroti *Doris* Moreno Servantes |
| Marijana Van Rankin | Delisija Flores de Ruiz de Teresa |
| Ivon Levi | Nereida Perez |
| Alberto Agnesi | Andre Silva |
| Manuela Imaz | Fabiola Fonseka |
| Mičel Renaud | Lorena Fonseka |
| Rikardo Franko | Alfredo |
| Lili Horet | Karolina |
| Aron Ernan | Maksimo Ruiz de Teresa |
| Tina Romero | Paula |
| Karlos Kobos | Benigno Kruz |
| Marikarmen Vela | Karlota Ruiz de Teresa |
| Ektor Saez | Agustin Teheda |

Vanjske veze
------------

* Página oficial[*mrtav link*] en esmas.com
* Llena de amor na Twitteru
* *Llena de amor* na sajtu IMDb